— xc — 



nullibi indicata. His duabus multo latius extenditur S. hastata^ 

 quae in Lapponia utraque, Rossia boreali, Sueciae partibus nonnul- 

 lis, Norvegia, Britannia, in alpibus Delphinatus, Helvetiae, Pedemon- 

 tii, Tyrolis et Salisburgiae frequens est, et in Sudetis orientalibus, 

 Carpatisque sparsa occurrit. 



Tres potissimum species montanas appellare licet, S. silesia- 

 cam, S. grandifoliam et S. nigricantem ^ inter quas ultima tamen non 

 minus campestris est et in planitiem descendit. Priorum duarum 

 termini admodum angusti sunt et sat memorabiles: sunt enim paral- 

 lelae. S. silesiaca forsan in Britannia et Bructero dispersa occurrit*, 

 certo autem in omni Sudetorum iugo et Carpatis usque in Trans- 

 sylvaniam vulgaris est, a 1400' — 4000'. In alpibus huius speciei 

 nullum vestigium. S. grandi/olia ., eadem fere altitudine, sed pauUo 

 altius adscendens, in omni Alpinpi tractu ab Helvetia inde ad alpes 

 styriacas usque (an in Transsylvania quoque, dubium est) satis vul- 

 garis est. Hoc admodum praeclarum exemplum specierum et forma 

 habituque et statione analogarum! Latissime extenditur S. nigri- 

 cans^ uti et forma eius summopere varia in nullo fere Europae 

 regno deficiens. Ab Austria in Helvetiam usque et Galliam meri- 

 dionalem ad radices Alpium montiumque tum meridionales tum bo- 

 reales vulgaris est, saepe in montes adscendens; frequentissima in 

 Britannia et Suecia boreali in Lapponiam usque, nec non in Ros- 

 sia, unde per Lithuaniam in Prussiam usque descendit. In Ger- 

 maniae planitie rarescit, dissitis ac singulis locis tantum obvia. 



E cetera campestrium grege duae species segregandae sunt, suo 

 genere habitaculi et distributionis insignes. S. myrtilloides, quam 

 non male uliginosam appellaveris, quoninm prae ceteris in sylva- 

 ticis paludosis habitat neque alia statione frui posse videtur, in 

 Suecia boreali, Lapponia, Fennia et Rossiae provinciis balticis satis 

 frequens est in Volhyniam usque descendeus, sed praeter tria loca 

 in Germania , quorum duo in Silesia , tertius in Bavaria sunt , omni 

 reliquae Europae deest. Hinc colligas speciem esse boreali - orienta- 

 lem, et loca tria in Germania ultimas versus meridiem et occiden- 

 tem promotas esse stationes. Altera, S. Jivida, latius quidem patet, 

 sed similibus fere circumscripta est finibus. Incipit in Suecia meri- 

 dionali, crebrescit in boreali et Norvegia, vulgaris est in Lapponiae 

 sylvaticis et omni Rossia boreali et media, per Prussiam et Poso- 

 niam ad Silesiam usque extensa; dein uno dissito loco prope Donau- 



